# HINDAMISJUHEND

**Kutsestandardi nimetus:**

**Jumestaja EKR tase: 4 taastõendamine**

Sisukord:

1. Üldine informatsioon

2. Hindamise korraldus

3. Hindamisülesanded

4. Hindamiskriteeriumid

5. Hindamine

**1. Üldine informatsioon**

* 1. Jumestaja, tase 4, kutsealase kompetentsuse säilimise hindamine.
	2. Hindamine viiakse läbi enne antud kutsetunnistuse kehtivusaja lõppu (vähemalt 1 kuu enne).
	3. Kutsealast kompetentsust hindab erinevatest osapooltest koosnev vähemalt kolmeliikmeline hindamiskomisjon. Hindamismeetoditeks on tehtud tööde analüüs (vorm leitav kodulehel www.meigikool.ee), portfoolio, vajadusel vestlus ja/või videosalvestus.
	4. *Hindamine lähtub kutsestandardist tulenevatest kompetentsidest.*
	5. Hindamine viiakse läbi kolmes etapis. Etapid toimuvad erinevatel aegadel.

**Esimeses etapis** analüüsib kutse andja taotleja poolt esitatud dokumentide tehnilist vastavust soovitud kutse taastõendamiseks kehtestatud nõuetele. Hinnatakse tehtud tööde (portfoolio) sobivust. Nõuetekohaselt täidetud dokumendid registreeritakse ning suunatakse edasi teise etappi.

**Teises etapis** hindajad analüüsivad tehtud töid (vorm) ning vajadusel toimub vestlus.

**Kolmandas etapis** teeb kutsekomisjon otsuse hindamiskomisjoni koondaruande põhjal. Kui kõik kompetentsid on tõendatud, siis langetatakse otsus kutse andmise osas.

**2. Hindamise korraldus**

2.1. Hindamised toimuvad vähemalt 1 kuu enne kutsetunnistuse kehtivusaja lõppu.

2.2. Tähtajaks korrektselt esitatud taotlusdokumendid registreeritakse ja suunatakse hindamisse II etappi. Registreerimisest teavitatakse taotlejat kirja või meili teel 5 tööpäeva jooksul.

Esitatavad dokumendid:

Kutse jumestaja, tase 4 taastõendmiseks esitatavad dokumendid on:

1. avaldus (vorm leitav kutse andja kodulehel [www.meigikool.ee](http://www.meigikool.ee/));
2. koopia isikut tõendavast dokumendist (pass või ID kaart) juhul, kui andmed on muutunud
3. jumestaja, tase 4 kutsetunnistuse koopia
4. tunnistuste koopiad erialaste täiendkoolituste või eriala toetavate täiendkoolituste läbimisest viimase viie aasta jooksul;
5. portfoolio e. tehtud tööde analüüs erialase arengu tõendamiseks; sisaldab töid, mis on tehtud kutse esmataotluse ja taastõendamise vahepealsel ajal ( tehtud tööde tööde analüüsi vorm leitavad kutse andja kodulehel [www.meigikool.ee);7](http://www.meigikool.ee);7)
6. maksekorraldus või muu kinnitus kutse andmisega seotud kulude tasumise kohta

2.3. Kui dokumentides esineb puudusi või on vajalik täiendav informatsioon, määratakse 5 tööpäeva jooksul taotlejale kirjalikult (e-kiri, kiri) tähtaeg puuduste kõrvaldamiseks ning täiendavate dokumentide ja andmete esitamiseks. Puuduste kõrvaldamiseks ja täiendavate dokumentide esitamiseks antav tähtaeg on 5 tööpäeva. Puuduste kõrvaldamata jätmisel võidakse taotlus jätta rahuldamata, millest informeeritakse taotlejat kirjalikult.

2.4. Kutse andja teeb taotleja esitatud dokumentide põhjal otsuse kutse taastõendamisel osalemiseks või taotluse põhjendatud tagasilükkamiseks kuni 30 päeva jooksul pärast dokumentide vastuvõtmise kuupäeva.

2.5. Kui taastõendamise taotlemise eeltingimused ei olnud täidetud ja taotleja ei kvalifitseeru kutseeksamile, siis taotlemise tasu ei tagastata.

2.6. Hindajad esitavad kutse andjale vormikohase hindamisprotokolli 5 tööpäeva jooksul pärast hindamise toimumist.

2.7. Kutsekomisjon teeb kutse taastõendamise otsuse koondaruande alusel hiljemalt 10 tööpäeva jooksul peale hindamise toimumist. Otsusest teavitatakse taotlejat kirjalikult hiljemalt 5 tööpäeva jooksul pärast otsuse langetamist. Teade edastatakse taotleja poolt esitatud (e-posti) aadressil.

2.8. Taotlejale taastõendamata jätvad otsused on põhjendatud ning sisaldavad viidet vaidlustamise võimaluste, koha, tähtaja ja korra kohta.

2.9. Taotlejal on õigus 30 päeva jooksul pärast kutsekomisjoni otsuse teatavaks tegemist esitada hindamisprotsessi ja -tulemuste kohta kaebus kutsekomisjonile.

2.10. Kaebus lahendatakse lähtuvalt haldusmenetluse seadusest.

**3. Hindamisülesanded**

3.1. Taotlus koos tõendusmaterjaliga

3.1.1 Tehtud tööde analüüs, portfoolio erialase arengu tõendamiseks sisaldab töid, mis on tehtud kutse esmataotluse ja taastõendamise vahepealsel ajal.

3.2. Hindamiskomisjoni liikmed on enne vestlust taotlejaga läbi töötanud ja analüüsinud portfoolio ning teostatud tööde sisu. Eeltöö käigus on hindajad valmistanud ette täpsustavad küsimused taotlejale.

3.3 Vestlus (vajadusel):

3.3.1 Hindamise keeleks on üldjuhul eesti keel.

3.3.2 Vestlused toimuvad igale taotlejale eraldi.

3.3.3 Vestluse sisuks on saada vastuseid tekkinud küsimustele lähtuvalt hinnatavatest kompetentsidest.

3.3.4 Vestluse ajal on ruumis lubatud viibida ainult vahetult hindamisega seotud isikutel, kui kutsekomisjon ei ole otsustanud teisti.

3.3.5 Vestluse ajal on taotlejal ruumis keelatud:

- mobiiltelefonide kasutamine;

- hindamise salvestamine;

- komisjoni liikmeid häiriv käitumine.

3.3.6 Hindamiskomisjoni liikmetel on õigus eemaldada vestluselt osaleja, kes häirib hindamise läbiviimist.
3.3.7 Vestluse käigus ja selle järgselt täidavad kõik hindamiskomisjoni liikmed hindamislehed.

3.3.8 Vestlus kestvus kuni 30 min.

**4. Hindamiskriteeriumid**

**Hindamisviiside lühendite tähendused:**

 **V – vestlus**

**D- dokumendipõhine, tehtud tööde analüüs, portfoolio**

|  |  |  |
| --- | --- | --- |
|  | **Hindamiskriteeriumid** | **Hindamisviis** |
| Tutvustab viimase viie aasta erialast arengut.B..2.1 Ettevalmistumine karakteri loomiseksB.2.2 Jumestustoodete nahale kandmine ja eemaldamineB.2.3 Kliendisuhtlus.B.2.4 Kutset läbivad kompetentsid | Tehtud tööde analüüs, portfoolio. | DV |

**5. Hindamine**

5.1 Kõik hindajad hindavad sõltumatult jumestaja, tase 4 taotleja teadmiste ja oskuste vastavust kutsestandardile, kasutades hindamislehte.

5.2 Kui hindamiskomisjoni liikmete hinnangud jagunevad võrdselt, siis on tulemuste määramisel otsustavaks hindamiskomisjoni esimehe hinnang.

5.3 Hindamine loetakse sooritatuks, kui hindamiskomisjoni koondhinnang on positiivne.

5.4 Koostatakse hindamise protokoll. Protokolli koostamise aluseks on hindamislehed. Protokollile kirjutavad alla kõik hindamiskomisjoni liikmed. Koondhindamisprotokoll esitatakse kutsekomisjonile.

5.5 Kutsekomisjon otsustab koondhindamisprotokolli alusel kutse andmise taotlejale.

5.6 Kutsekomisjoni otsus on avalik dokument.

5.7 Hindamiskomisjoni tegevusele võib kaebuse esitada kutsekomisjonile 30 päeva jooksul otsuse teadasaamisest. Kaebuste menetlemisel järgitakse Haldusmenetluse seaduses ettenähtud tähtaegu.

5.8 Kutsekomisjoni otsuse saab vaidlustada kutsenõukogus.